ประกันสังคมเพิ่มจ่ายสงเคราะห์บุตรเป็น400บ.
ประกันสังคมเพิ่มสิทธิประโยชน์สงเคราะห์บุตรจาก เดือนละ 350 บาทเป็น 400 บาทจ่ายตกเบิกย้อนหลัง 4เดือน&nbsp;
15 มิ.ย. 2554

ประกันสังคมเพิ่มสิทธิประโยชน์สงเคราะห์บุตรจาก เดือนละ 350 บาทเป็น 400 บาทจ่ายตกเบิกย้อนหลัง 4เดือน  
สำนักงานประกันสังคม (สปส.) เพิ่มอัตราจ่ายประโยชน์ทดแทน กรณีสงเคราะห์บุตร มีผลย้อนหลังถึงวันที่ 1 ม.ค. 2554 โดยเริ่มจ่ายของเดือนพ.ค.  54 เป็นเงิน 400 บาท และรับเงินตกเบิก เดือนม.ค.–เม.ย.  2554 เดือนละ 50 บาท รวม 200 บาท ในก.ค.นี้ 
สำนักงานประกันสังคม (สปส.) แจ้งกฎกระทรวงกำหนดหลักเกณฑ์ วิธีการเงื่อนไข และอัตราการจ่ายประโยชน์ทดแทนในกรณีสงเคราะห์บุตร (ฉบับที่ 2) ได้ลงในราชกิจจานุเบกษาแล้ว เมื่อวันที่ 31 พ.ค. 2554 และมีผลบังคับใช้ย้อนหลังตั้งแต่วันที่ 1 ม.ค.2554 เป็นต้นไป โดยได้มีการปรับเพิ่มประโยชน์ทดแทนในกรณีสงเคราะห์บุตรให้เหมาจ่ายเป็นเงินในอัตรา400 บาทต่อเดือน ต่อบุตร 1 คน  
ทั้งนี้ผู้ประกันตนที่มีบุตรอยู่ในช่วงอายุแรกเกิดจนถึง 6 ปี และเป็นผู้ประกันตนที่ส่งเงินสมทบมาแล้ว ไม่น้อยกว่า 12 เดือน ภายในระยะเวลา 36 เดือน สามารถใช้สิทธิเบิกเงินสงเคราะห์บุตรได้คราวละไม่เกิน 2 คน โดยได้รับการสงเคราะห์บุตรเป็นการเหมาจ่ายรายเดือน เดือนละ 400 บาท ต่อบุตร 1 คน
สำนักงานประกันสังคมจะจ่ายเงินกรณีสงเคราะห์บุตรของเดือนพ.ค.ให้ผู้ประกันตนได้รับเงินในวันที่ 30 มิ.ย. จำนวน 400 บาท และรับเงินตกเบิกตั้งแต่ เดือนม.ค.–เม.ย.  2554 เดือนละ 50 บาท เป็นจำนวนเงิน 200 บาท ในเดือนก.ค. 2554